**ОПШТИНА ЧАЈЕТИНА**

**ИНОВАЦИНИ БИЗНИС ЦЕНТАР ЗЛАТИБОР РАСПИСУЈЕ**

**К О Н К У Р С**

**ЗА ПОДРШКУ ПОЧЕТНИЦИМА ЗА ЗАПОЧИЊАЊЕ ПОСЛА – START UP**

Пројекат подршке почетницима за започињање посла – старт ап (у даљем тексту: Пројекат) реализује Иновацини бизнис центар Златибор д.о.о. (у даљем тексту: Центар)

Иновациони бизнис центар Златибор обезбеђује финансијску и организационо-техничку подршку за започињање пословања путем старт ап пројекта. Финансијска подршка се односи на доделу финансијских подстицаја почетницима за оснивање предузећа и оним правним лицима или предузетницима који су основани у току 2021. године пре расписивања конкурса. Финансијска подршка се односи на набавку неопходне опреме и других непходних средстава за рад. Организационо-техничка подршка се односи на коришћење канцеларијског простора и опреме у бизнис инкубатору који постоји у оквиру Иновационог бизнис центра Златибор, уз обезбеђене књиговодствене и правне услуге свим будућим корисницима старт ап центра и бизнис инкубатора. Коришћење старт ап центра је лимитирано на период од годину дана.

***Правни оквир***

Правни оквир за реализацију Пројекта чине Оснивачки акт Иновациног бизнис центра Златибор, Годишњи програм рада Иновациног бизнис центра Златибор усвојен на Скупштини Општине Чајетина и одлука Надзорног одбора о додели подстицајних средстава путем Конкурса, као и уговори којима се конкретизују права и обавезе између Центра и корисника одобрених бесповратних средстава (у даљем тексту: Корисника).

***Појмови***

Под термином старт ап (start-up) најчешће се подразумева новоосновано привредно друштво или предузетничка радња. У најширем могућем значењу старт ап је микро, мало или средње привредно друштво (у даљем тексту: ММСП) и/или предузетник који тражи свој пословни модел, одноно начин да оствари профит. Под „старт апом“ се у оквиру овог пројекта подразумевају сви почетници у пословању који су регистровали пословну делатност након одлуке о додели бесповратних средстава у оквиру Пројекта, али ће у овом Конкурсу право учешћа имати и обзир и они који су већ основали предузећа у 2021. години пре датума расписивања овог Конкурса.

***Циљеви Пројекта***

Успостављање инструмената за подршку почетницима у пословању;

Подршка иновацијама и креативним делатностима;

Подршка женском предузетништву, предузетништву младих и социјалном предузетништву;

Пружање помоћи незапосленим лицима да покрену сопствени посао – подршка отварању нових микро и малих предузећа и предузетника;

Подстицање отварања нових радних места у предузећима основаним 2021. године пре датума расписивања Конкурса;

Смањење сиве економије – формализација пословања.

***Циљна група***

Право учешћа у Пројекту имају физичка лица која немају запослење и налазе се на евиденцији незапослених, али имају квалитетну и перспективну пословну идеју за самозапошљавање, као предузећа и предузетници основани у току 2021.године пре датума расписивања Конкурса.

Потенцијалне кориснике бесповратних средстава чине четири категорије:

- жене;

- млади у старосној доби од 18-30 година;

- лица из сеоских месних заједница општине Чајетина;

- млади се дефинишу као мушкарци и жене који у тренутку објављивања Јавног позива имају од 18-30 година старости у тренутку објављивања позива

- предузетници и правна лица основана основани у току 2021.године пре датума расписивања Конкурса.

***Услови за учешће у Пројекту***

Право на доделу пакета подршке имају лица која кумулативно испуњавају следеће услове:

- имају лица са пребивалиштем на територији Општине Чајетина

- имају пословну идеју везану за обављање делатности производње, прераде или услужних делатности (туризам, пољопривреда, IT сектор, иновативне делатности и креативне индустрије);

**-** за исте активности за које конкуришу за доделу бесповратних средстава нису користили подстицајна средства која потичу из буџета Републике Србије и донаторских организација.

- израђен бизнис план;

- обезбеђено сопствено учешће – минимално 20% средстава од укупног износа инвестиције,

- предузетници и правна лица основана основани у току 2021. године пре расписивања Конкурса.

Услов за доделу бесповратних средстава и даље подршке физичким лицима јесте регистрација привредног друштва односно предузетничке радњу у Агенцији за привредне регистре, које је у већинском власништву потенцијалног корисника (51% удела и више), након реализације Конкурса. Услов за правна лица и предузетнике који су основани у 2021. години је додатно запошљавање радника у току 2021. године, а ова обавеза ће бити дефинисана уговором.

***Намена бесповратних средстава***

Бесповратна средства се могу одобрити за набавку основних средстава, као и за оперативне трошкове пословања максимално до 20% вредности потстицаја.

Средства по овом пројекту се не могу користити за:

- организовање игара на срећу, лутрија и сличних делатности; Република Србија;

- производњу и промет било ког производа или активности које се према домаћим прописима или међународним конвенцијама и споразумима сматрају забрањеним;

- промет нафте и нафтних деривата;

- примарну пољопривредну производњу;

***Оправдани трошкови пројекта***

У складу са одлуком Центра, као оправдани трошкови, за које се одобравају бесповратна средства Пројекта биће прихваћени:

- трошкови почетног улагања у материјалну имовину у корист имплементације пројекта и

- оперативни трошкови пословања.

Под материјалном имовином подразумева се: земљиште, зграде, постројења, машине, хардвер и друга опрема, а која се као оправдани трошкови улагања признају ако их користи искључиво

корисник средстава, а могу бити:

- улагања у набавку производних машина и производне и друге опреме (у тренутку објављивања Јавног позива опрема не сме бити старија од 5 година од године производње и мора бити купљена од регистрованог привредног субјекта и мора имати у прилогу званичну каталошку вреднст или процену вредности од стране овлашћеног лица);

- стављање у функцију радног простора и производних процеса рада (што подразумева адаптацију и/или реконструкцију производног простора).

Поред опреме одобрена је набавка специјализованих софтвера који су неопходни за обављање делатности.

***Начин финансирања***

Финансијски оквир

Укупна расположива средства зa реализацију Пројекта износе 4.000.000,00 динара.

Планирана расподела буџета по категоријама корисника бесповратних средстава:

- жене - 30% од укупног буџета Пројекта;

- млади - у старосној доби од 18-30 година – 30% од укупног буџета Пројекта;

- лица из сеоских месних заједница општине Чајетина 30% од укупног буџета Пројекта.

- предузетници и правна лица основани у 2021. години пре конкурса – 10%

Комисија задржава право да коригује наведен проценте у складу са квалитетом приспелих захтева, у износу до 15% од наведених оквира.

Средства се додељују у износу од 300.000,00 до 600.000,00 динара, без ПДВ-а, што представља минимум 80% укупне вредности пројекта, уз обавезу корисника да обезбеди сопствено учешће од минимум 20% од укупне вредности инвестиције пројекта. Веће учешће од 20% се додатно бодује и представља предност приликом оцене.

Корисник бесповратних средстава је у обавези да послује минимум две године и у том периоду није му дозвољено отуђење основних средстава која су предмет подстицаја и смањење броја запослених у оквиру Пројекта. Привредни субјекат основан у току 2021. године пре конкурса, обавезан је поред претходно наведеног, да запосли минмум једног новог радника на мимиму годину дана.

Заинтересована правна и физичка лица могу поднети само један захтев за доделу пакета подршке.

***Средство обезбеђења***

Као средство обезбеђења Корисник доставља оверену, потписану и регистровану бланко соло меницу са овереним и потписаним меничним овлашћењем или уговорно јемство правног лица или сагласност два жиранта.

***Временски оквир***

Јавни позив ће бити расписан 30.07.2021. године и трајаће до утрошка средстава.

Сви учесници конкурса биће писаним путем обавештени о резултатима селекције у року од 15 дана од дана затварања конкурса.

Центар ће писаним путем обавестити све учеснике о резултатима селекције, у року од 7 дана од дана доношења коначне одлуке Комисије.

Пројектом се финансирају активности набавке основних средстава, као и оперативни трошкови који су предмет Уговора.

Крајњи рок за завршетак пројектних активности, реализацију плаћања у вези са обављеним активностима од стране корисника средстава и доставу документације која се подноси након завршетка пројектних активности је 31. октобар 2021. године.

***Начин пријављивања***

Документација која се обавезно доставља приликом подношења захтева за учешће у

Пројекту:

- попуњена и потписана Пријава на конкрус са бизнис планом следећим садржајем: описом пословне идеје уз израђен бизнис план; изјава да за исте активности за које конкуришу за доделу бесповратних средстава нису користили подстицајна средства која потичу из буџета Републике Србије и буџета јединица локалних самоуправа или донаторских организација

- оверена копија личне карте или очитана лична карта,

- Банкарски извод са расположивим средствима за суфинансирање пројета у износу од 20% тражених средстава

- потврда о неосуђиваности за кривична дела против привреде и кривична дела против имовине (издаје Министарство унутрашњих послова);

- писмо препоруке или писмо о намерама (уколико постоји).

- профактура/уговор/понуда са спецификацијом основних средстава за која се подноси пријава, а за опрему до 5 година старости потребна је каталошка вредност или процена вредности овлашћеног лица или проценитеља.

-извод из регистра АПР за предузетнике и правна лица основана 2021. године пре Конкурса.

Центар задржава право да, уколико је потребно, затражи додатну документацију од потенцијалног корисника, али само за комплетне захтеве.

**Оправдавање средстава**

Сви изабрани потенцијални корисници су дужни да пре потписивања уговора са Центром доставе доказ да имају обезбеђена средства за суфинансирање пројекта (банкарски извод текућег или пословног рачуна Корисника са износом у вредности сопственог учешћа у пројекту) и средство обезбеђења (меница и менично овлашћење дужника или уговорно јемство правног лица или два жиранта). Корисници су дужни да наменски утроше добијена и сопствена средства опредељена за овај Пројекат.

После потписивања Уговора средства ће бити исплаћена новооснованом или изабраном привредном субјекту или предузетнику, у ком ће Корисник бити власник од минимум 51% удела, на коју ће се вршити исплата одобрених средстава.

Документација која се подноси након завршетка активности:

- извештај о реализованим активностима;

- фактуре са спецификацијом основних средстава за која су добијена средства;

- изводе рачуна са назнаком извршеног плаћања према добављачима;

- докази о завршеним активностима проистеклим из пројекта,

- докази о броју новозапослених.

***Процедура спровођења Пројекта***

1. Центар расписује јавни позив за учешће у Пројекту и објављује оглас у најмање једном медију у Србији и на сајту Општине Чајетина.

2. Директор Центра доноси одлуку о формирању Комисије за оцењивање и предлог корисника у оквиру Пројекта подршке почетницима за започињање посла – START UP (у даљем тексту: Комисија). Проверу формалне исправности поднетих пријава, претходну анализу предмета и припрему за рад Комисије врши Комисија. Комисија разматра приспеле пријаве и документацију, суштински прегледа, оцењује, бодује и селектује пријаве према утврђеним критеријумима, а затим даје предлог одлуке директору Центра.

3. Комисија врши преглед бизнис планова корисника, оцењује их према утврђеним критеријумима и врши рангирање.

4. Директор Центра доноси коначну одлуку о корисницима који добијају бесповратна средства и право на коришћење услуга бизнис инкубатора.

5. Центар обавештава писаним путем учеснике о резултатима конкурса, а затим их позива да приступе потписивању уговора.

6. После потписивања уговора, Центар уплаћује одобрена средства изабраним корисницима, тј. новооснованим прадузетничким лицима или другим привредним субјектима у којима је Корисник власник више од 51% удела у фирми.

7. Изабрани корисници, по реализацији одобрених активности, достављају Центру извештај о реализованим активностима и пратећу документацију у складу са Уговором. Центар по извршеној анализи извештаја, задржава право да кориснику средстава који поднесе непотпун извештај или на било који други начин не испуни уговорне обавезе, тражи повраћај средстава предвиђених Уговором. Одобравање средстава вршиће се на основу ранг листе која се утврђује према додељеном броју бодова од стране Комисије, а у складу са критеријумима утврђеним од стране Центра.

***Критеријуми одабира пријава***

Оцена бизнис плана (пословна идеја/предлог, циљеви пројекта, анализа тржишта, оперативна стратегија, финансијски аспекти), запошљавање нових радника, удео сопственог улагања и релевантност, оправданост и одрживост инвестиције.

Комисија има право да на основу броја поднетих пријава, тражених средстава и укупно расположивих средстава донесе одлуку да не подржи све активности наведене у пројекту.

***Критеријуми одабир пријава***

I Оцена пословне идеје

* Да ли су идеје и њени циљеви јасно представљени?

Да – 3

Средње јасно – 1

Не – 0

* Да ли пословна идеја садржи план за тржишни наступ?

Да – 3

Средње јасно – 1

Не – 0

* Да ли је подносилац представио потребна средства и ресурсе за реализацију идеје?

Да – 3

Средње јасно – 1

Не – 0

* Да ли обезбеђен опис трошкова?

Да – 3

Средње јасно – 1

Не – 0

* Постоји претходни рад/искуство у вези са пословном идејом?

Да – 3

Не – 0

Највећи број бодова по овом критеријуму је 15.

II Оцена бизнис плана

* Јасно дефинисана пословна идеја/предлог (дат јасан преглед плана; обухвата кратак опис сваког наредног сегмента плана; показује потенцијал за отварање радних места и генерисање прихода, унапређење капацитета подносица пријаве, итд.)

Не испуњава – 0

Лоше – 1

Прихватљиво – 2

Добро – 3

Врло добро – 4

Одлично – 5

Највећи број бодова по овом критеријуму је 5.

* Јасно дефинисани циљеви

Неиспуњава – 0

Лоше – 1

Прихватљиво – 2

Добро – 3

Врло добро – 4

Одлично – 5

Највећи број бодова по овом критеријуму је 5.

* Анализа тржишта (кључне карактеристике и потребе циљног/их тржишта су идентификоване; процењен је конкурентни амбијент; приказано је тржишно прихватање производа или услуге)

Не испуњава – 0

Лоше – 1

Прихватљиво – 3

Добро – 5

Врло добро – 7

Одлично – 10

Највећи број бодова по овом критеријуму је 10.

* Оперативна стратегија (обухвата маркетиншку, производну, кадровкску, административну и финансијску стратегију)

Не испуњава – 0

Лоше – 1

Прихватљиво – 3

Добро – 5

Врло добро -7

Одлично – 10

Највећи број бодова по овом критеријуму је 10.

* Степен у коме планови подносиоца остварују пројекте циљеве са разумном економичношћу и ефикасношћу

Не испуњава – 0

Лоше -1

Прихватљиво – 2

Добро – 3

Врло добро – 4

Одлично – 5

Највећи број бодова по овом критеријуму је 5.

III Удео сопствених улагања у покретање посла

* Мин 20% - 0
* Преко 20-50% до 70% - 3
* Преко 50% - 10

Највећи број бодова по овом критеријуму је 10.

IV Релевантност, оправданост, усклађеност са циљевима конкурса и прогноза успешности.

* Не испуњава услове - 0
* Лоше – 5
* Прихватљиво – 10
* Добро – 20
* Врло добро – 30
* Одлично – 40

 Максимални број бодова по овом критеријуму је 40.

Укупан број бодова је 100.

***Поступак по приговору***

Учесници у поступку имају право приговора на одлуку директора Центра. Приговор се подноси у року од осам дана од дана пријема образложеног обавештења.

Директор Центра, узимајући у обзир извештај Комисије, стање у списима и наводе из приговора, одлучује о приговору у року од 8 дана од дана пријема истог.

**Начин пријављивања**

Сви пратећи обрасци доступни су у електронском облику на сајту Општине Чајетина www.cajetina.org.rs 30.07.2021. а за све додатне информације можете се обратити Центру, на број телефона: 031/3100 322; 064/824-06-45 или путем мејла: office@ibczlatibor.rs.

Непотпуне пријаве неће се разматрати.

Рок за пријаву на конкурс је седам календарских дана од дана објављивања у ужичким Вестима и на сајту Општине Чајетина www. cajetina.org.rs

Пријаве на Конкурс са потребном документацијом доставити закључно са 06.08.2021. године електронском поштом на адресу office@ibczlatibor.rs, или лично на адресу: Инованциони бизнис центар Златибор д.о.о. Миладина Пећинара 2, 31 315 Златибор, са назнаком “Пријава за старт ап конкурс”.

Златибор. 30.07.2021.